Κατάλογος ποδοσφαιρικών σωματείων Ε.Π.Σ. Αργολίδας

Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Αργολίδας.

## Σωματεία–Μέλη

### Παναργειακός Α.Π.Ο.

Ο **Παναργειακός Α.Π.Ο.** είναι ποδοσφαιρικός σύλλογος με έδρα την πόλη του Άργους. Ιδρύθηκε το 1926. ως επικεφαλής της ιστορικής αυτής κίνησης ήταν ο λογοτέχνης Γεώργιος Λογοθέτης. Από το 1926 ως το 1933 συμμετέχει μόνο σε φιλικούς αγώνες. Το 1933 ο Παναργειακός αδρανοποιείται και επαναδραστηριοποιείται το 1945 ως «**Αθλητικός Όμιλος Άργους Νέος Παναργειακός**». Το 1947 συμμετέχει για πρώτη φορά σε επίσημη διοργάνωση. Ο Παναργειακός αγωνίστηκε στο πρωτάθλημα της Β΄ Εθνικής, ποτέ όμως δεν κατάφερε να πετύχει τη συμμετοχή στο πρωτάθλημα της Α' Εθνικής. Στην Β’ Εθνική εμφανίστηκε αρχικά τη δεκαετία του 1960, όπου και αγωνίστηκε τις χρονιές 1965-1966 και 1966-1967 και τη δεκαετία του 1970, όπου και αγωνίστηκε συνεχώς από τη χρονιά 1970-1971 μέχρι και τη χρονιά 1974-1975. Αγωνίστηκε εκ νέου στη Β΄ Εθνική τη σεζόν 1981-1982, καθώς και τη δεκαετία του 1990, όπου αγωνίστηκε συνεχώς από τη χρονιά 1990-1991 μέχρι και τη χρονιά 1997-1998. Το 1992-1993 πλησίασε την άνοδο στη Α΄ Εθνική, καθώς τερμάτισε στην 4η θέση πίσω από τον Πανιώνιο, με μόλις 1 βαθμό διαφορά από την τρίτη προνομιούχο θέση που οδηγούσε στην άνοδο, συμμετείχε είτε στο πρωτάθλημα Ε.Π.Σ. Αργολίδας, είτε στα πρωταθλήματα της Γ΄ Εθνικής. Η σεζόν 2012-2013 κατέκτησε την 4η θέση στον 7ο όμιλο της Δ΄ Εθνικής προβιβάστηκε εκ νέου στη Γ΄ Εθνική. Από τη σεζόν 2013-2014, η ομάδα διεξάγει τους εντός έδρας αγώνες της στο γήπεδο του Δημοτικού Αθλητικού Κέντρου (Δ.Α.Κ.) Άργους, που έχει χωρητικότητα 5.000 θέσεων. Χρώματα της ομάδας αποτελούν το πράσινο και το λευκό, όπου χρησιμοποιούνται και στις εμφανίσεις της ομάδας.

### Γ.Σ. Πανναυπλιακός

Ο **Γ.Σ. Πανναυπλιακός Ηρακλής** είναι αθλητικό σωματείο με έδρα το Ναύπλιο. Ιδρύθηκε το 1924 ως «**Πανναυπλιακός Γ.Σ.**» Το 1969 κερδίζει την ιστορική άνοδο στην Β΄ Εθνική κατηγορία, στην οποία θα αγωνιστεί συνεχώς για 5 χρονιές και συγκεκριμένα από τη σεζόν 1969-1970 έως και τη σεζόν 1973-1974. Τις χρονιές 1977-1978, 1980-1981 και 1981-1982 αγωνίστηκε στο πρωτάθλημα της Εθνικής Ερασιτεχνικής Κατηγορίας που αποτελούσε την τρίτη τη τάξει εθνική κατηγορίας. Τη σεζόν 1982-83 αναδείχθηκε πρωταθλητής του 4ου ομίλου, το οποίο αποτελούσε την τέταρτη τη τάξει εθνική κατηγορία, την μετέπειτα Δ΄ Εθνική και κέρδισε την άνοδο στην Γ΄ Εθνική κατηγορία, στην οποία αγωνίστηκε συνεχώς μέχρι και τη σεζόν 1987-1988. Τη σεζόν 1990-1991 αναδείχθηκε πρωταθλητής του 8ου ομίλου της Δ΄ Εθνικής και κέρδισε την επάνοδο στη Γ΄ Εθνική Κατηγορία, όπου και αγωνίστηκε από τη σεζόν 1991-1992 έως και τη σεζόν 1995-1996. Τα επόμενα χρόνια αγωνίστηκε κυριότερα στο πρωτάθλημα Ε.Π.Σ. Αργολίδας με εξαίρεση τις χρονιές 1998-1999 και 2002-2003 που αγωνίστηκε στη Δ΄ Εθνική. Τη σεζόν 2007-2008 κατέκτησε το πρωτάθλημα Ε.Π.Σ. Αργολίδας και την άνοδο στη Δ΄ Εθνική. Συνέχισε στη Δ΄ Εθνική και τη σεζόν 2012-2013 κέρδισε τη συμμετοχή του στο νεοσύστατο πρωτάθλημα της Γ΄ Εθνικής Ερασιτεχνικής κατηγορίας, που αποτελούσε την τρίτη τη τάξει εθνική κατηγορία. Έδρα της ομάδας αποτελεί το Δημοτικό Στάδιο Ναυπλίου, χωρητικότητας 2.000 θέσεων. Χρώματα της ομάδας αποτελούν το Κόκκινο και το λευκό, όπου χρησιμοποιούνται και στις εμφανίσεις της ομάδας. Για τους Ναυπλιείς, ο Πανναυπλιακός είναι σημείο αναφοράς και αγάπη προς τον τόπο που γεννήθηκαν και μεγάλωσαν.

## Δείτε επίσης
* Κατάλογος ποδοσφαιρικών ομάδων Ελλάδας

## Παραπομπές


## Πηγές
* Η περίπτωση των ποδοσφαιρικών σωματείων στην ελληνική κοινωνία του Μεσοπολέμου 1922–1936

Κατηγορία:Ε.Π.Σ. Αργολίδας